ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
ரூர்க்கி ஐஐடி-ல் கார்பன் மற்றும் காற்றுமாசில்லா வளாகத்தை நோக்கிய முன்னெடுப்பு
ரூர்க்கியில் உள்ள மத்திய தொழில்நுட்ப கழகமான ஐஐடி-ல் கார்பன்-நடுநிலை மற்றும் காற்று மாசு இல்லாத வளாகத்தை நோக்கிய ஒரு முக்கிய படியாக பெட்ரோல்-டீசல் அடிப்படையிலான வாகனங்கள் இல்லாத ஒரு நாள் கடைப்பிடிக்கப்பட்டது. இம்முயற்சி அந்த வளாகத்தில் கார்பன் தடம் மற்றும் காற்று மாசுபாட்டைக் குறைக்கும். வளாகத்தில் தனிநபர்கள் நடைபயிற்சி, சைக்கிள் ஓட்டுதல் மற்றும் இ-ரிக்ஷாக்களை பயன்படுத்துதல் போன்ற நிலையான போக்குவரத்து முறைகளை ஏற்றுக்கொள்ள ஊக்குவிக்கப்படுகிறார்கள்.
ஜூன் 15, 2023 அன்று, காலை 8:00 மணி முதல் மாலை 6:00 மணி வரை, ரூர்க்கியில் ஐஐடி வளாகத்தில் பெட்ரோல்-டீசல்  இல்லாத வாகனக் கொள்கையைக் கடைப்பிடித்தது. இந்த நிகழ்வு சுற்றுச்சூழலுக்கு உகந்த போக்குவரத்து விருப்பங்களுக்கு மாற வேண்டிய அவசரத் தேவை மற்றும் புதைபடிவ எரிபொருள் அடிப்படையிலான வாகனங்களை நம்பியிருப்பதைக் குறைக்கும் சக்தி வாய்ந்த நினைவூட்டலாக உள்ளது.
மேலும் கழிவு நீர் மறுசுழற்சி, மறுசுழற்சி பரவலாக்கப்பட்ட முறையில் மழைநீர் சேகரிப்பு ஆகியவற்றிற்காகவும் பசுமை முயற்சிகளும் திட்டமிடப்பட்டுள்ளன.
மத்திய அமைச்சரவை
சுகாதாரத் துறையில் இந்தியா மற்றும் மாலத்தீவு இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
சுகாதாரத் துறையில் இந்தியா மற்றும் மாலத்தீவு இடையே கையெழுத்திடப்பட்ட புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் அளித்துள்ளது. இந்த ஒப்பந்தம் ஜூன் 8, 2019 அன்று கையெழுத்திடப்பட்டது.
இந்த புரிந்துணர்வு ஒப்பந்தம் கீழ்கண்ட துறைகளில் ஒத்துழைப்பை ஏற்படுத்தும்: -
- மருத்துவர்கள், மருத்துவத் துறை அலுவலர்கள், பணியாளர்கள் மற்றும் நிபுணர்களின் பரிமாற்றம் மற்றும் பயிற்சி
- மருத்துவம் மற்றும் சுகாதாரம் குறித்த ஆய்வுகளை மேம்படுத்துதல்
- மருந்துகள் மற்றும் மருத்துவ பொருட்கள் குறித்த கட்டுப்பாடு மற்றும் அது குறித்த தகவல்கள் பரிமாற்றம்.
- தொற்று மற்றும் தொற்று அல்லாத நோய்கள்
- இணைய சுகாதாரம் மற்றும் தொலை மருத்துவம்
- இருதரப்பும் ஒப்புக்கொண்டுள்ள மற்ற பிரிவுகளுக்கான ஒத்துழைப்புகள்
இந்த ஒப்பந்தம் குறித்த விவரங்களை விரிவாக்கவும் அதன் செயல்பாட்டை கண்காணிக்கவும் பணிக்குழு அமைக்கப்படும்
சுகாதாரம் மற்றும் குடும்ப நலத்துறை அமைச்சகம்
பிரதமரின் தேசிய சுகாதார பாதுகாப்பு இயக்கம்  அமல்படுத்துவதற்கென மாநிலங்களுடனான புரிந்துணர்வு ஒப்பந்தம் கையெழுத்திடும் நிகழ்ச்சிக்கு திரு. ஜே.பி. நட்டா தலைமையேற்றார்
சுகாதாரப் பராமரிப்பு அனைவருக்கும் கட்டுப்படியாகும் விலையில் சமமான அளவு கிடைப்பதை நாங்கள் உறுதி செய்கிறோம்: ஜே.பி. நட்டா
ஆயுஷ்மான் பாரத், பிரதமரின் தேசிய சுகாதார பாதுகாப்பு இயக்க அமலாக்கத்திற்காக இமாச்சல பிரதேசம், ஹரியானா, ஜம்மு கஷ்மீர், உத்ராகாண்ட், சண்டிகர் யூனியன் பிரதேசம் ஆகியவற்றுடன் புரிந்துணர்வு ஒப்பந்தம் கையெழுத்திடும் நிகழ்ச்சியில் மத்திய சுகாதார குடும்பநலத்துறை அமைச்சர் திரு. ஜே.பி. நட்டா தலைமைத் தாங்கினார். இந்த நிகழ்ச்சி சிம்லாவில் இன்று  வடமாநிலங்களுக்கான மண்டல பயிலரங்கில் நடைபெற்றது.
நிகழ்ச்சியில் பேசிய திரு. ஜே.பி. நட்டா, ஆயுஷ்மான் பாரத் திட்டத்தின் முதலாவது புரிந்துணர்வு ஒப்பந்தம் கையெழுத்திடும் இந்த நிகழ்ச்சியில் இங்கே வரலாறு உருவாவதைக் காண்கிறோம் என்று கூறினார். சுகாதாரப் பராமரிப்பில் இந்த திட்டம் பெரிய மாற்றத்தைக் கொண்டுவரும் என்று அவர் கூறினார். மத்திய அரசு மேற்கொண்டுள்ள இந்தத் திட்டம் இந்தியாவில் மக்கள்தொகையை கணக்கில் கொண்ட நாளடைவில் உலகின் மிகப்பெரியத் திட்டமாக உருவெடுக்கும் என்று திரு. நட்டா கூறினார். மத்திய அரசின் காசநோய், தொழுநோய் ஒழிப்புத் திட்டங்களைப் பற்றியும் அமைச்சர் குறிப்பிட்டார். அரசின் திட்டங்கள் மூலம் சுகாதார பராமரிப்பு, அனைவருக்கும் கட்டுப்படியாகும் விலையில் சமமான அளவு கிடைப்பதை நாங்கள் உறுதி செய்கிறோம் என்று திரு நட்டா கூறினார்.
இமாச்சல பிரதேச முதலமைச்சர் திரு. ஜெயராம் தாக்கூர், உத்ரா காண்ட் முதலமைச்சர் திரு. திரிவேந்திரசிங் ராவத், பஞ்சாப் சுகாதார அமைச்சர் திரு. பிராம் மொஹிந்திரா, ஜம்மு கஷ்மீர் சுகாதார அமைச்சர் டாக்டர். தேவேந்தர் குமார் மன்யால், இமாச்சல பிரதேச சுகாதார அமைச்சர் திரு. விபின் சிங் பார்மர், நாடாளுமன்ற உறுப்பினர் திரு. வீரேந்திர காஷ்யப் ஆகியோர் முன்னிலையில் புரிந்துணர்வு ஒப்பந்தம் கையெழுத்திடப்பட்டது. இந்த நிகழ்ச்சியில் நித்தி ஆயோக்கின் சுகாதாரத் துறை உறுப்பினர் டாக்டர் வினோத் பால், சுகாதாரம், குடும்பநலத்துறை செயலாளர் திருமதி. ப்ரீத்தி சூடன், தேசிய சுகாதார ஆணையத்தின் முதன்மை நிர்வாக அதிகாரி திருமதி. இந்து பூஷன், சம்பந்தப்பட்ட மாநிலங்களின் சுகாதாரத்துறை செயலாளர்கள் மற்றும் திட்ட இயக்குநர்கள் நிகழ்ச்சியில் பங்கேற்றனர்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
===========
(Visitor Counter : 86
மத்திய அமைச்சரவை
இந்தியாவின் ஐசிஏஐ மற்றும் பப்புவா நியூ கினியாவின் சிபிஏ ஆகியவற்றுக்கு இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
பிரதமர் திரு நரேந்திர மோடியின் தலைமையில் இன்று நடைபெற்ற அமைச்சரவைக் கூட்டத்தில், இந்தியாவின் ஐசிஏஐ மற்றும் பப்புவா நியூ கினியாவின் சிபிஏ ஆகியவற்றுக்கு இடையேயான புரிந்துணர்வு ஒப்பந்தத்திற்கு ஒப்புதல் அளிக்கப்பட்டது.
இந்திய பட்டயக் கணக்காளர்கள் நிறுவனமான ஐசிஏஐ மற்றும் பப்புவா நியூ கினியாவின் சான்றளிக்கப்பட்ட பணியில் உள்ள கணக்காளர்கள் நிறுவனமான சிபிஏ ஆகியவற்றுக்கு இடையேயான ஒப்பந்தத்தின் மூலம், பப்புவா நியூ கினியாவில் திறன் வளர்த்தல் மற்றும் கணக்கு, நிதி மற்றும் தணிக்கை ஆகியவற்றில் அறிவுசார் அடிப்படையை வலுவாக்குவதற்கான நடவடிக்கைகள் மேற்கொள்ளப்படும்.
துறை சார்ந்த தொழில்நுட்ப நிகழ்ச்சிகள், கருத்தரங்குகள் மற்றும் மாநாடுகள் ஆகியவற்றையும் இரு நிறுவனங்கள் இணைந்து நடத்தும். மாணவர்கள் மற்றும் ஆசிரியர்களை பரஸ்பரம் மாற்றிக்கொள்ளும் நிகழ்வுகளும் நடைபெறும்.
பெரு நிறுவன ஆளுகை, தொழில்நுட்ப ஆராய்ச்சி மற்றும் அறிவுரை, தர உறுதிப்படுத்துதல், தடயவியல் கணக்குகள் மற்றும் பரஸ்பர விருப்பமுள்ள இதர துறைகளிலும் இணைந்து செயல்படுவதற்கு இந்த ஒப்பந்தம் வழிவகுக்கும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1666382
---
(
பிரதமர் அலுவலகம்
காசி விஸ்வநாதர் ஆலயத்தில் பிரதமர் உரை
வாரணாசியில் உள்ள காசி விஸ்வநாதர் ஆலயத்தில் பிரதமர் திரு. நரேந்திர மோடி இன்று வழிபாடு செய்தார். அங்கு மேற்கொள்ளப்படவுள்ள பணிகளை தொடங்கி வைப்பதன் அடையாளமாக நடைபெற்ற பூமி பூஜைக்குப்பிறகு, காசி விஸ்வநாதர் கோயிலில் கூடியிருந்த பக்தர்களிடையே அவர் உரையாற்றினார். அப்போது, காசி விஸ்வநாதர் ஆலய பணிகளை மேற்கொள்வதால் தாம் ஆசீர்வதிக்கப்பட்டு இருப்பதாக கருதுவதாக அவர் கூறினார். இந்தப் பணிகளில், அர்ப்பணிப்பு உணர்வுடன் தங்களது கடமையை நிறைவேற்றும் அதிகாரிகளுக்கு தமது பாராட்டுக்களைத் தெரிவித்துக் கொள்வதாகவும் அவர் குறிப்பிட்டார். கோயில் சுற்றுப்புறப் பகுதிகளில் நிலம் வைத்திருந்து, அதனை இந்த திட்டத்திற்காக கையகப்படுத்துவதற்கு அனுமதித்த நில உரிமையாளர்கள் அனைவருக்கும் பிரதமர் தமது நன்றியைத் தெரிவித்துக் கொண்டார்.
காசி விஸ்வநாதர் ஆலயம் பல நூற்றாண்டுகளாக பல்வேறு ஏற்றத்தாழ்வுகளைக் கடந்து இன்றைக்கும் உறுதியுடன் இருப்பதாக அவர் குறிப்பிட்டார். இரண்டு நூற்றாண்டுகளுக்கு முன்பு ராணி அஹில்யா பாய் ஹோல்கர், காசி விஸ்வநாதர் ஆலயத்தில் பல்வேறு சீரமைப்புப் பணிகளை மேற்கொண்டதை நினைவுகூர்ந்த அவர், இதற்காக பாராட்டும் தெரிவித்தார்.
அதன் பிறகு ஆட்சி அதிகாரத்தில் இருந்தவர்கள், இந்த கோவிலை சுற்றியுள்ள பகுதிகள் மீது போதிய அக்கறை செலுத்தவில்லை என்றும் அவர் குறிப்பிட்டார்.
காசி விஸ்வநாதர் ஆலயத்தைச் சுற்றியுள்ள 40 கோயில்கள், அவ்வப்போது ஆக்கிரமிக்கப்பட்டு வந்ததாக கூறிய பிரதமர், தற்போது அந்த ஆக்கிரமிப்புகளிலிருந்து கோயில் நிலங்கள் மீட்கப்பட்டு இருப்பதாகவும் தெரிவித்தார். ஒட்டுமொத்த கோயில் வளாகத்தையும் புதுப்பிக்கும் பணிகள் மேற்கொள்ளப்பட்டு வருவதாகவும், இந்தப் பணிகளின் பலனை கண்கூடாக காணலாம் என்றும் கூறினார். கங்கை நதிக்கும் காசி விஸ்வநாதர் ஆலயத்திற்கும் இடையே நேரடி இணைப்பு வசதி ஏற்படுத்தப்பட்டு இருப்பதாகவும் அவர் தெரிவித்தார்.
இந்த சீரமைப்புப் பணிகள் பிற பகுதிகளில் உள்ள கோவில்களில் மேற்கொள்ளப்படும் பணிகளுக்கு ஒரு முன் மாதிரியாக அமைவதுடன், காசிக்கு சர்வதேச அளவில் ஒரு புதிய அடையாளத்தை ஏற்படுத்தும் என்றும் பிரதமர் தெரிவித்தார்.
சுற்றுச்சூழல் மற்றும் வனத்துறை அமைச்சகம்
மத்திய, மாநிலஅரசுகள் மற்றும் தொழில்துறையினர் குடிமக்களுடன் இணைந்து செயல்படுவதுதான் காற்று மாசுபாட்டைக் குறைப்பதற்கான தீர்வாகும்: மத்திய அமைச்சர் பிரகாஷ் ஜவடேகர்
முதல் முறையாக கடைபிடிக்கப்படும் நீல வானங்களுக்கு சுத்தமான காற்றுக்கான சர்வதேச தினத்தை முன்னிட்டு ஏற்பாடு செய்யப்பட்டிருந்த இணையவழி பயிலரங்கில் பேசிய மத்திய சுற்றுச்சூழல் துறை அமைச்சர் திரு. பிரகாஷ் ஜவடேகர், மிகவும் மாசுபட்ட 122 நகரங்களில் காற்று மாசுபாட்டைக் குறைக்க வேண்டும் என்பதில் மத்திய அரசு உறுதியாக உள்ளது, என்று தெரிவித்தார். காற்று மாசுபாட்டின் சிக்கலை அடிக்கோடிட்டுக் காட்டிய சுற்றுச்சூழல் அமைச்சர் 2014 ஆம் ஆண்டில், அரசாங்கம் காற்று தர குறியீட்டு  கண்காணிப்பை அறிமுகப்படுத்தியது என்றும், அதன் மூலம் இன்று நாம் எட்டு அளவுருக்களில் மாசுபாட்டின் அளவைக் கண்காணிக்கிறோம் என்றும் கூறினார்.
பிரதமர் திரு. நரேந்திர மோடி தனது சுதந்திர தின உரையில் காற்று மாசுபாடு பிரச்சினையை குறித்து பேசியதற்காகவும், 100 நகரங்களில் காற்றின் தரத்தில் முழுமையான முன்னேற்றம் ஏற்பட வேண்டும் என்ற இலக்கு நிர்ணயித்ததற்காகவும் அமைச்சர் நன்றி தெரிவித்தார்.
திரு. ஜவடேகர் மற்றும் மத்திய சுற்றுச்சூழல் துறையின் இணை அமைச்சர் திரு. பாபுல் சுப்ரியோ மற்றும் சுற்றுச்சூழல் அமைச்சின் செயலாளர் திரு. ஆர் பி குப்தா ஆகியோர் இணைந்து தேசிய தூய்மையான காற்று திட்டத்தின்  கீழ் காற்று மாசுபாட்டை கட்டுப்படுத்துவதற்கான ஒருங்கிணைந்த நடவடிக்கைகள் குறித்த கையேட்டை வெளியிட்டனர்.
ஒவ்வொரு நகரத்திலும் வெவ்வேறு மாசுபாடுகள் உள்ளன. அதனால், தற்போது நகரத்திற்கு ஏற்ற திட்டங்களுடன் மாநிலங்கள் செயல்பட வேண்டும் என்பதை அமைச்சர் வலியுறுத்தினார். மின்சார வாகனத்தைப் பயன்படுத்துவதை ஊக்குவிக்க வேண்டும் என்று சுற்றுச்சூழல் அமைச்சர் கூறினார்.
28 மாநிலங்கள் மற்றும் 8 யூனியன் பிரதேசங்களின் நகர்ப்புற மேம்பாட்டுத் துறை மற்றும் சுற்றுச்சூழல் துறையின் முதன்மை செயலாளர்கள் இந்த இணைய வழி பயிலரங்கில் பங்கேற்றனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே படிக்கவும். https://pib.gov.in/PressReleseDetail.aspx?PRID=1652095
நுகர்வோர் நலன், உணவு மற்றும் பொது விநியோகம் அமைச்சகம்
ஆண்டு நிறைவு அறிக்கை 2020  நுகர்வோர் விவகாரம், உணவு மற்றும் பொது விநியோகத்துறை அமைச்சகம்
2020ம் ஆண்டில் உணவு மற்றும் பொது விநியோகத்துறை மேற்கொண்ட முக்கிய நடவடிக்கைகள்:உணவு பாதுகாப்பிலிருந்து ஊட்டச்சத்து பாதுகாப்பை நோக்கி நாட்டை கொண்டு செல்வதற்காக செறிவூட்டப்பட்ட அரிசி முன்னோட்டத் திட்டம் 15 மாநிலங்களில் மாநிலத்துக்கு ஒரு மாவட்டம் என்ற அளவில் நடைமுறைப்படுத்தப்படுகிறது. இது படிப்படியாக நாடுமுழுவதும் விரிவுபடுத்தப்படும்.இலக்கு நிர்ணயிக்கப்பட்ட பொதுவிநியோக அமைப்பை நடைமுறைப்படுத்தல்: அனைத்து மாநிலங்களில் தேசிய உணவு பாதுகாப்பு சட்டம் 2013, நாட்டின் 80.60 கோடி மக்கள் பயன்பெறும் வகையில் நடைமுறைப்படுத்தப்பட்டது. உணவு தானியங்கள்/கோதுமை/அரிசி ஆகியவை கிலோ ரூ.1/2/3-க்கு வழங்கப்பட்டன. முதலில் 3 ஆண்டுகளுக்கு இந்த விலையையே தொடர முடிவு செய்யப்பட்டது. பின், அடுத்த உத்தரவு பிறப்பிக்கும்வரை இதே விலை தொடர முடிவு செய்யப்பட்டுள்ளது.பொது விநியோக திட்டத்தில் சீர்திருத்தங்களில் ஏற்பட்ட முக்கிய அம்சங்கள்:அனைத்து மாநிலங்கள்/யூனியன் பிரதேசங்களில் தேசிய உணவு பாதுகாப்பு சட்டத்தின் கீழ் 100 சதவீத டிஜிட்டல் ரேசன் அட்டைகள் வழங்கப்பட்டன. 23.5 கோடி ரேசன் அட்டைகளில் உள்ள 80 கோடி பயனாளிகளின் விவரங்கள் மாநில அரசுகளின் இணையதளங்களில் வெளிப்படையாக உள்ளன.90 சதவீதத்துக்கும் அதிகமான ரேசன் அட்டைகள் ஆதார் எண்ணுடன் இணைக்கப்பட்டுள்ளன.91 சதவீதத்துக்கும் மேற்பட்ட நியாய விலைக் கடைகளில்  எலக்ட்ரானிக் விற்பனை இயந்திரங்கள் பயன்படுத்தப்படுகின்றன. இதனால் பயனாளிகளுக்கு மானிய விலை உணவு தானியங்கள் விநியோகத்தில் வெளிப்படைத்தன்மை உறுதி செய்யப்படுகிறது.கோவிட் -19 நெருக்கடி நேரத்தில் உணவு பாதுகாப்பு நடவடிக்கை:
கோவிட்-19 நெருக்கடி காலத்தில், பொது விநியோகத்துறை 680 லட்சம் மெட்ரிக் டன் உணவு தானியங்களை ஒதுக்கீடு செய்தது. இவற்றில் 350 லட்சம் மெட்ரிக் டன் தேசிய உணவு பாதுகாப்பு சட்டத்தின் கீழ் அனைத்து மாநிலங்கள்/யூனியன் பிரதேசங்களுக்கு ஒதுக்கீடு செய்யப்பட்டன. 321 லட்சம் மெட்ரிக் டன் , பிரதமரின் ஏழைகள் நலன் உணவு திட்டத்தின் கீழ் இலவசமாக ஒதுக்கீடு செய்யப்பட்டன. 8 லட்சம் மெட்ரிக் டன் தற்சார்பு இந்தியா திட்டத்தின் கீழ் ஒதுக்கீடு செய்யப்பட்டன.ஒரே நாடு ஒரே ரேசன் அட்டை:
தேசிய உணவு பாதுகாப்பு சட்டத்தின் கீழ் ஒரே நாடு, ஒரே ரேசன் அட்டை திட்டத்தை பொது விநியோகத்துறை நடைமுறைப்படுத்துகிறது. இதன் மூலம் பயனாளிகள் நாட்டின் எந்த பகுதியிலும் ரேசன் பொருட்களை வாங்கி கொள்ளலாம்.விவசாயிகளுக்கு ஆதரவு
காரிப் சந்தை பருவத்தில் 2019-20, வரலாற்று சாதனையாக 519.97 லட்சம் மெட்ரிக் டன் நெல் கொள்முதல் செய்யப்பட்டுள்ளது. ராபி பருவத்தில் 2020-21ல் 389.93 லட்சம் மெட்ரிக் டன் கோதுமை கொள்முதல் செய்யப்பட்டது.உணவு மானியம்:
1.1.2020 முதல் 15.12.2020 வரை உணவு தானியங்கள் கொள்முதல் செய்யும் மாநிலங்களுக்கு, உணவு மானியமாக மொத்தம் ரூ. 50,421.172 கோடி வழங்கப்பட்டுள்ளது. மேலும் ரூ.77,980 கோடி இந்திய உணவு கழகத்துக்கு வழங்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1684317
பிரதமர் அலுவலகம்
பிரதமர் நரேந்திர மோடி, இங்கிலாந்து பிரதமர் ரிஷி சுனக்குடன் தொலைபேசியில் உரையாடினார்
பிரதமர் திரு நரேந்திர மோடி இன்று  இங்கிலாந்து பிரதமர் ரைட் ஹானரபிள் ரிஷி சுனக்குடன் தொலைபேசியில் உரையாடினார்.
இந்தியா-இங்கிலாந்து திட்ட வரைபடம் 2030-ன் ஒரு பகுதியாகப் பல இருதரப்பு விசயங்களில் முன்னேற்றம் குறித்து இரு தலைவர்களும் ஆய்வு செய்தனர். அண்மைக்கால உயர்நிலைப் பரிமாற்றங்கள் மற்றும் வளர்ந்து வரும் ஒத்துழைப்பு, குறிப்பாக வர்த்தகம் மற்றும் பொருளாதாரத் துறைகள் குறித்து அவர்கள் திருப்தி தெரிவித்தனர். இரு நாடுகளுக்கும் இடையே பரஸ்பர நன்மை பயக்கும் சுதந்திரமான வர்த்தக உடன்படிக்கையை முன்கூட்டியே முடிப்பதற்கான அவசியத்தை அவர்கள் ஒப்புக்கொண்டனர்.
இங்கிலாந்தில் உள்ள இந்தியத் தூதரகங்களின் பாதுகாப்பு குறித்த பிரச்சனையை எழுப்பிய பிரதமர் மோடி, இந்தியாவுக்கு எதிரான சக்திகளுக்கு எதிராக இங்கிலாந்து அரசு கடுமையான நடவடிக்கை எடுக்க வேண்டும் என்று கேட்டுக்கொண்டார். இந்தியத் தூதரகம் மீதான தாக்குதல் முற்றிலும் ஏற்றுக்கொள்ள முடியாதது என்று இங்கிலாந்து கருதுவதாகத் தெரிவித்த பிரதமர் ரிஷி சுனக், இந்தியத் தூதரகம் மற்றும் அதன் பணியாளர்களின் பாதுகாப்பிற்கு உத்தரவாதம் அளிப்பதாகத் தெரிவித்தார்.
இங்கிலாந்தில் தஞ்சம் புகுந்துள்ள பொருளாதாரக் குற்றவாளிகள் குறித்த பிரச்சனையையும் பிரதமர் மோடி எழுப்பினார். தப்பியோடியவர்கள் இந்திய நீதித்துறையின் முன் ஆஜராகும் வகையில் அவர்களைத் திருப்பி அனுப்புவதற்கான நடவடிக்கையில் முன்னேற்றத்தை அவர் கோரினார்.
2023 செப்டம்பரில் நடைபெறவுள்ள ஜி20 உச்சிமாநாட்டில் பிரதமர் சுனக் பங்கேற்க பிரதமர் மோடி அழைப்புவிடுத்தார். இந்தியாவின் ஜி20 தலைமைத்துவத்தால் ஏற்பட்டுள்ள முன்னேற்றத்தைப் பிரதமர் சுனக் பாராட்டினார். மேலும் இந்தியாவின் முயற்சிகள் மற்றும் அவற்றின் வெற்றிக்கு இங்கிலாந்தின் முழு ஆதரவையும் உறுதிப்படுத்தினார்.
பைசாகிப் பண்டிகையை முன்னிட்டுப் பிரதமர் சுனக் மற்றும் இங்கிலாந்தில் உள்ள இந்திய சமூகத்தினருக்குப் பிரதமர் வாழ்த்து தெரிவித்தார்.
இரு தலைவர்களும் தொடர்ந்து இணைந்து பணியாற்ற ஒப்புக்கொண்டனர்.
மனித வள மேம்பாட்டு அமைச்சகம்
ஜெஈஈ அட்வான்ஸ்டு தேர்வு 3 ஜூலை அன்று நடைபெறும், மதிப்பெண் வரம்பு தளர்வு: மத்திய கல்வி அமைச்சர்
ஐஐடி சேர்க்கைக்கு தகுதி பெறுவதற்கு 12-ஆம் வகுப்பில் குறைந்தபட்சம் 75 சதவீதம் மதிப்பெண்கள் பெற்றிருக்க வேண்டும் என்னும் விதி இந்த வருடம் தளர்த்தப்படுவதாக மத்திய கல்வி அமைச்சர் திரு ரமேஷ் பொக்ரியால் ‘நிஷாங்க்’ இன்று அறிவித்தார்.
ஜெஈஈ அட்வான்ஸ்டு தேர்வு 2021 ஜூலை 3 அன்று கணினி மூலம் நடத்தப்படும் என்றும், ஐஐடி காரக்பூரால் இது நடத்தப்படும் என்றும் அவர் மேலும் கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1686869
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கோவிட் பெருந்தொற்று காலத்தில் பணி ஓய்வுபெறும் அரசு ஊழியர்களுக்கு, வழக்கமான ஓய்வூதிய பட்டுவாடா உத்தரவு பிறப்பிக்கப்படும் வரை, “தற்காலிக” ஓய்வூதியம் வழங்கப்படும் : டாக்டர் ஜிதேந்திர சிங்.
கோவிட் பெருந்தொற்று காலத்தில் பணி ஓய்வுபெறும் அரசு ஊழியர்களுக்கு, வழக்கமான ஓய்வூதியப் பட்டுவாடா உத்தரவு மற்றும் இதர அலுவலக நடைமுறைகள் முடிவடையும் வரை, “தற்காலிக” ஓய்வூதியம் வழங்கப்படும்.
மத்தியில் பிரதமர் திரு.நரேந்திரமோடி தலைமையிலான அரசு பொறுப்பேற்ற பிறகு, அரசு ஊழியர்கள் ஓய்வு பெறும் தினத்தன்றே, அவர்களுக்கான ஓய்வூதியப் பட்டுவாடா ஆணையை சம்பந்தப்பட்ட பணியாளருக்கு தாமதமின்றி வழங்குவதற்கு ஏதுவாக, ஓய்வூதியங்கள் துறை மேம்படுத்தப்பட்டிருப்பதாக, பிரதமர் அலுவலகம் மற்றும் மத்தியப் பணியாளர் நலன், பொதுமக்கள் குறைதீர்வு, ஓய்வூதியங்கள் துறை இணையமைச்சர் டாக்டர் ஜிதேந்திரசிங் தெரிவித்துள்ளார்.
எனினும், கோவிட் பெருந்தொற்று மற்றும் ஊரடங்கு காரணமாக, அலுவலகப் பணிகள் தடைபட்டிருப்பதாகக் கூறியுள்ள டாக்டர். ஜிதேந்திர சிங், பெருந்தொற்று காலத்தில் ஓய்வுபெறும் சில ஊழியர்களுக்கு ஓய்வூதிய பட்டுவாடா ஆணையை வழங்க முடியவில்லை என்றும் குறிப்பிட்டுள்ளார். ஆனால், ஓய்வூதியதாரர்கள் மற்றும் மூத்த குடிமக்கள் மீது தற்போதைய அரசு கொண்டுள்ள அக்கறைக்கு ஆதாரமாக, மத்திய அரசுப் பணியாளர் 1972இன்படி வழக்கமான ஓய்வூதியம் வழங்குவதற்கான நடைமுறைகளைத் தொடங்குவதில் ஏற்படும் தாமதத்தைத் தவிர்க்கும் வகையில், வழக்கமான ஓய்வூதியப் பட்டுவாடா ஆணை பிறப்பிக்கப்படும் வரை, “தற்காலிக ஓய்வூதியம்” மற்றும் “தற்காலிகப் பணிக்கொடை” போன்றவற்றைத் தடையின்றி வழங்குவதற்கேற்ப விதிமுறைகள் தளர்த்தப்பட உள்ளது.
மத்தியப் பணியாளர் நல அமைச்சகத்திற்குட்பட்ட ஓய்வூதியத் துறை வெளியிட்டுள்ள அலுவலக ஆணையின்படி, முதலில், ஓய்வுபெறும் நாளிலிருந்து 6 மாதங்கள் வரையிலோ அல்லது தவிர்க்க முடியாத பட்சத்தில், ஓராண்டு வரையிலோ “தற்காலிக ஓய்வூதியம்” வழங்கப்படும். பணிநிறைவு ஓய்வு மட்டுமின்றி, விருப்ப ஓய்வு மற்றும் அடிப்படை விதி 56-இன் கீழ் ஓய்வு பெறுவோருக்கும் இந்த நடைமுறைகள் பொருந்தும்.
பெருந்தொற்று மற்றும் ஊரடங்கு போன்றவற்றை கருத்தில் கொண்டு இந்த முடிவு மேற்கொள்ளப்பட்டிருப்பதாகவும் டாக்டர் ஜிதேந்திர சிங் தெரிவித்துள்ளார்.
பாதுகாப்பு அமைச்சகம்
'காம்ரி மோ சிக்கிம்'  கார் பயணத்தை இந்தியக் கடற்படை தொடங்கியது
தொலைதூரப் பகுதிகளை மேம்படுத்துவதற்கான தேசியத் தலைமையின் தொலைநோக்குப் பார்வையின் தொடர்ச்சியாக, இந்தியாவின் வடகிழக்கு மாநிலங்களுடன் இணைப்பை வலுப்படுத்த இந்தியக் கடற்படை ஒரு பன்முகத் தொடர்புத் திட்டத்தைத் தொடங்கியுள்ளது. காம்ரி மோ சிக்கிம்!  என்ற மோட்டார் கார் பயணம், மகாராஷ்டிராவின் லோனாவாலாவில் உள்ள ஐ.என்.எஸ் சிவாஜியில் இருந்து சிக்கிம் வரை 6500 கி.மீ தூரத்திற்கு நடைபெறும். இந்தக் குழுவில் பெண் அதிகாரிகள் இடம்பெற்று 'மகளிர் சக்தியை' வெளிப்படுத்துகிறார்கள். சிக்கிமைச் சேர்ந்த இளைஞர்கள் பாதுகாப்பு சேவைகளில் பங்கேற்பதை ஊக்குவித்தல், இப்பிராந்தியத்தில் கடல்சார் விழிப்புணர்வை மேம்படுத்துதல், தேசத்தைக் கட்டியெழுப்புவதை வலுப்படுத்துதல் ஆகியவற்றை இந்தப் பயணம் நோக்கமாகக் கொண்டுள்ளது.
2023, செப்டம்பர் 24, அன்று ஐ.என்.எஸ் சிவாஜியின் கமாண்டிங் அதிகாரி என்.எம்.டி மோஹித் கோயல், லோனாவாலாவிலிருந்து கார் பயணத்தைக் கொடியசைத்துத் தொடங்கி வைத்தார். மூன்று கட்டங்களாக இந்தப் பயணம் நடைபெறும்.
இந்தப் பயணத்தின்போது, பல்வேறு பள்ளிகளில் உள்ள மாணவர்கள் மற்றும் முன்னாள் மாணவர்களுடன் பங்கேற்பாளர்கள் கலந்துரையாடுவார்கள். மக்கள் தொடர்பு நிகழ்ச்சிகள் மற்றும் விழிப்புணர்வு இயக்கங்களையும் நடத்துவார்கள். 22 நாட்களுக்குத் திட்டமிடப்பட்டுள்ள இந்தப் பயணத்தில் மாருதி சுசூகி இந்தியா லிமிடெட், இந்தியன் ஆயில் கார்ப்பரேஷன் லிமிடெட்  ஆகியவை கூட்டு சேர்ந்துள்ளன.
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும் யூனியன் பிரதேசங்களுக்கும் மேலும் 77.77 கோடி கொவிட் தடுப்பூசிகள் வழங்கத் திட்டம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் 16-ஆம் தேதி வரை, 77.77 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும் இலவசமாக வழங்கியுள்ளது.
சுமார் 6.17 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1755631
மத்திய பணியாளர் தேர்வாணையம்
ஒருங்கிணைந்த பிரிவு அதிகாரிகள்/ஸ்டெனோகிராபர்கள் தேர்வு-2015-ன் முடிவுகள் வெளியீடு
மத்திய அரசு பணியாளர் தேர்வாணையம்  கடந்த 2015 ஆம் ஆண்டு அக்டோபரில் நடத்திய ஒருங்கிணைந்த பிரிவு அதிகாரிகள்/ஸ்டெனோகிராபர்கள் போட்டி தேர்வு மற்றும் 2021 மார்ச் மாதம் நடத்திய சேவை ஆவணங்கள் மதிப்பீடு முடிவுகள் அடிப்படையில் 8 பிரிவுகளுக்கு பரிந்துரைக்கப்பட்ட நபர்களின் பட்டியல் www.upsc.gov.in இணையதளத்தில் வெளியிடப்பட்டுள்ளது.
மதிப்பெண்கள் விவரம், முடிவு வெளியான தேதியிலிருந்து 15 நாட்களுக்குள் வெளியிடப்படும்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1712027
------
(Visitor Counter : 154
உள்நாட்டு விமானப் போக்குவரத்து அமைச்சகம்
விமானப்போக்குவரத்து அமைச்சகம் சிந்தனை அமர்வை நடத்தியது
புதுதில்லியில் இன்று இரண்டாவது சிந்தனை அமர்விற்கு விமானப் போக்குவரத்து அமைச்சகம் ஏற்பாடு செய்திருந்தது. விமானப் போக்குவரத்து அமைச்சர் திரு ஜோதிராதித்ய சிந்தியா, இணையமைச்சர் ஓய்வு பெற்ற ஜென்ரல் வி கே சிங் அமைச்சக அதிகாரிகள், தன்னாட்சி அமைப்புகள், பொதுத்துறை நிறுவனங்கள் பிரதிநிதிகள் உள்ளிட்டோர் இந்த சிந்தனை அமர்வில் கலந்துகொண்டனர். சுய மற்றும் குழு முயற்சி, ட்ரோன் கேந்திரமாக இந்தியா இத்துறையில் பல்வேறு அலுவலகங்களுக்கு இடையே ஒத்துழைப்பு மற்றும் ஒருங்கிணைப்பு ஆகிய தலைப்புகளில் விவாதிக்கப்பட்டது.
இந்நிகழ்ச்சியில் பேசிய திரு ஜோதிராதித்ய சிந்தியா, இது போன்ற அமர்வுகள் ஒருவரையொருவர் அறிந்துக் கொள்வதற்கான வாய்ப்பை ஏற்படுத்துவதாக தெரிவித்தார்.
பாதுகாப்பு அமைச்சகம்
முடிக்கப்பட்ட அல்லது நடைபெற்று கொண்டுள்ள எல்லை சாலை திட்டங்கள்
எல்லை சாலைகள் அமைப்பானது, இந்திய ராணுவத்தால் அளிக்கப்படும் முன்னுரிமைகளின்படி, ஒரு மாநிலத்துக்கான அத்தியாவசிய தேவைகளின் அடிப்படையில் எல்லை சாலைகளை அமைத்து வருகிறது. கடந்த 5 ஆண்டுகளில், நிறைவேற்றப்பட்ட எல்லை சாலைகளின் பட்டியல் ஆண்டு வாரியாக கொடுக்கப்பட்டுள்ளது.
2017-18-ம் ஆண்டில் 612.82 கிலோ மீட்டர் சாலை, 2018-19-ம் ஆண்டு 608.62 கிலோ மீட்டர் சாலை, 2019-20-ம் ஆண்டு 691.22 கிலோ மீட்டர் சாலை, 2020-21-ம் ஆண்டில் 940.64 கிலோ மீட்டர் சாலை, 2021-22-ம் ஆண்டில் 741.70 கிலோ மீட்டர் எல்லை சாலை திட்டங்கள் நிறைவேற்றப்பட்டுள்ளன.
மேலும், 6,195 கிலோ மீட்டர் எல்லை சாலைகள் அமைக்கப்பட்டு வருகின்றன. ஆயுதப் படையினர் தேவையான பகுதிகளுக்கு எளிதாக செல்வதற்கும், அவசரமான காலகட்டங்களில் துருப்பினரை விரைவாக ஒன்று திரட்டவும் இந்த சாலைகள் மிகவும் பயனுள்ளதாக இருக்கும்.
இந்த தகவலை மாநிலங்களவையில், மத்திய அமைச்சர் திரு. அஜய் பட், திரு.பிரகாஷ் ஜவ்டேகரின் கேள்விக்கு எழுத்துப்பூர்வமாக அளித்த பதிலில் தெரிவித்துள்ளார்.
மேலும் தகவல்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1849783
பிரதமர் அலுவலகம்
‘பாரிசுகன்னட டிம் டிமாவா’ கலாச்சார திருவிழாவை பிப்ரவரி 25-ம் தேதி பிரதமர் தொடங்கிவைக்கிறார்
ஞானத்தை வழங்கக் கோரி கன்னட மொழியில் பாடி, ஆடி நடத்தப்படும் கலாச்சாரத் விழாவான ‘பாரிசு கன்னட டிம் டிமாவா’ நிகழ்வை பிரதமர் திரு நரேந்திர மோடி, புதுதில்லி தல்கதோரா மைதானத்தில் பிப்ரவரி 25-ம் தேதி மாலை 5 மணிக்கு தொடங்கிவைக்கிறார். அங்கு கூடும் மக்கள் மத்தியிலும் பிரதமர் உரையாற்றுகிறார்.
பிரதமரின் தொலைநோக்குப் பார்வையான ஒரே பாரதம், உன்னத பாரதம் என்ற கொள்கைக்கு ஏற்ப ‘பாரிசு கன்னட டிம் டிமாவா’ கலாச்சார திருவிழாவிற்கு ஏற்பாடு செய்யப்பட்டுள்ளது. கர்நாடகாவின் கலாச்சாரம், பாரம்பரியம் வரலாற்றைக் கொண்டாட இந்த நிகழ்ச்சி கொண்டாடப்படுகிறது. விடுதலையின் அமிர்தப் பெருவிழாக் காலத்தில் நடத்தப்படும் இந்தத் திருவிழா கன்னட பாரம்பரிய கலாச்சாரத்தை நடனம், இசை, நாடகம், கவிதை உள்ளிட்டவற்றின் மூலம் எடுத்துரைக்க நூற்றுக்கணக்கான கலைஞர்களுக்கு வாய்ப்புகளை வழங்கும்.
நித்தி ஆயோக்
‘இந்தியாவில் நகர்ப்புற திட்டமிடல் திறனில் சீர்திருத்தங்கள்’ பற்றிய அறிக்கையை வெளியிடுகிறது நிதி ஆயோக்
‘இந்தியாவில் நகர்ப்புற திட்டமிடல் திறனில் சீர்திருத்தங்கள்’ பற்றிய அறிக்கையை, நிதி ஆயோக், நாளை  வெளியிடுகிறது
இந்த அறிக்கை. நிதி ஆயோக் துணைத் தலைவர் டாக்டர் ராஜீவ் குமார் மற்றும் மத்திய கல்வி அமைச்சர் திரு தர்மேந்திர பிரதான் ஆகியோரால், நிதி ஆயோக் தலைமை நிர்வாக அதிகாரி அமிதாப் காந்த் மற்றும் சிறப்பு செயலாளர் டாக்டர் கே.ராஜேஸ்வர ராவ் மற்றும் சம்பந்தப்பட்ட அமைச்சகங்களின் செயலாளர்கள் முன்னிலையில் வெளியிடப்படும்.
சுகாதாரமான நகரங்களைத் திட்டமிடுதல், நகர்ப்புற நிலத்தின் உகந்த பயன்பாடு, மனித வள திறன்களை அதிகரித்தல், நகர்ப்புற நிர்வாகத்தை வலுப்படுத்துதல், உள்ளூர் தலைமையை உருவாக்குதல், தனியார் துறையின் பங்கை மேம்படுத்துதல் மற்றும் நகர்ப்புற திட்டமிடல் கல்வி முறையை மேம்படுத்துதல் ஆகியவை உட்பட நகர்ப்புற திட்டமிடல் குறித்த பல அம்சங்களின் பரிந்துரைகள் இந்த அறிக்கையில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755015
----
(Visitor Counter : 160